OhioHealth plaća mršavljenje
Amy Roddock, koja je izgubila 18 kilograma, kaže da se osjeća odlično, da ima više energije i da je snažnija
Prije nekoliko godina, lanac bolnica OhioHealth, odlučio je pomoći svojim gojaznim uposlenicima da smršave i žive zdravijim životom. Tako su počeli program koji uposlenicima plaća da svaki dan rekreacijski hodaju i žive aktivnijim životom Prije nekoliko godina, bolnica Ohiohealth, odlučila je pomoći svojim gojaznim uposlenicima da smršave i žive zdravijim životom. Tako su otpočeli program kojim se nudi novac uposlenicima koji su svaki dan hodali, i živjeli aktivnim životom. Za sada se čini da ovaj program daje pozitivne rezultate. Prije nekoliko godina, nakon što je rodila svoju prvu bebu, uposlenica Ohiohealtha, Amy Rodock otišla je na pregled kod svog liječnika, koji joj je rekao da je pretjerano gojazna, a kako radi u zdravstvu, njoj se ta definicija nije nimalo svidjela. Kako bi izgubila višak kilograma, Amy se učlanila u program na poslu. Dobila je napravu koja mjeri koliko je koraka prešla u jednom danu, i počela je hodati s jednom skupinom kolega. Njih nekoliko svaki dan, za vrijeme pauze za ručak, obuvaju tenisice i hodaju oko 30 minuta. Dodaje da uz to svaku vecer obično trči 3 do 4 milje. Rezultati su fantastični, kaže Amy. Od početka ove godine izgubila je 18 kilograma, i kaže da se osjeća odlično, da ima više energije i da je snažnija. Uz sve to, Amy je dobila i novčanu nagradu za svakodnevno hodanje i gubitak kilograma. A što više bude mršavjela, to će novčana nagrada biti sve veća. Glasnogovornica Ohiohealtha, Lisa Meddock kaže da je oko polovica od 9 tisuća uposlenika trenutno uključena u ovaj program, koji su počeli 2006 godine, a do sada je isplaćeno više od 377 tisuća dolara u novčanim nagradama. Program počinje brojačem koraka. "To je odlična mala naprava, koju možete priključiti na svoj kompjuter, te tako vidite točno koliko ste prešli taj dan, a dobijete i svoje osobne rezultate, kad god ubacite podatke. Imamo 5 različitih razina, a što ste na višoj razini, to je vaša novčana nagrada veća. Jednom kada dođete do najviše razine, možete dobiti i do 500 dolara." Gospođa Meddock dodaje da je na ovaj način mršavljenje zabavno, a nagrada primamljiva. Sve veći broj američkih kompanija uvodi slične programe nagrada, kako bi svojim uposlenicima pomogli da smršave, ili pak prestanu pušiti. Kevin Volpp, direktor Centra za zdravstvene inicijative pri sveučilištu Pennsylvania, kaže da ovakvi programi ljudima olakšavaju da naprave onaj važan, prvi korak: "Kada je u pitanju mijenjanje navika koje je teško promijeniti, kod ljudi postoji tendencija da odlažu donošenje odluke da počnu s tim mijenjanjem. Ovim se programom nagrađivanja ljudima olakšava da prestanu odugovlačiti." Kevin Volpp dodaje da su programi kojima je cilj ljudima pomoći pri odvikavanju od pušenja učinkovitiji nego oni koji pomažu pri mršavljenju: "Odvikavanje od pušenja je lakše jer se atmosfera u Sjedinjenim Državama okrenula u korist nepušenja, no kad je u pitanju jelo, mi imamo svakojake primamljive ponude na svakom koraku, kojima je mnogo teže odoljeti." On dodaje da ovakvi program daju najbolje rezultate u kombinaciji s općenito zdravijim pristupom životu: "Mislim da je idealna strategija ona koja kombinira nekoliko različitih načina da se stvori kultura zdravlja, gdje se ljude potiče da zdravije jedu i više se kreću. Mislim da je nagrađivanje takvog ponašanja vrlo korisno. No, pri tome se mora biti pažljiv, jer ljudi ne bi smjeli misliti da će program dati rezultate samo zato što je povezan sa sustavom nagrađivanja. Takav program treba vrlo pažljivo provoditi, pa čak i tada mislim da će biti uspješniji na mjestima gdje se čitav kolektiv koncentrira na zdraviji život." Mnoge kompanije već provode takvu strategiju. Lisa Meddock iz Ohiohealtha kaže da, putem različitih programa koji nude nutricionističke savjete, besplatne lječničke preglede, i slične usluge, njena kompanija potiče svoje uposlenike da stvore zdravije životne navike u svom svakodnevnom životu.